જેમ આગળ આપણે વાત કરી કે ગુજરાતી ફિલ્મોને બહુ તાત્કાલિક અસરથી ત્રણ મિત્રોની ફિલ્મોના ટેગમાંથી બહાર આવવાની જરૂર હતી એ જરૂરિયાત કદાચ ‘લવ ની ભવાઈ’ની ટીમે પણ સમજી હશે અને આથીજ આપણને એક મીઠી મજાની લવ સ્ટોરી તેમણે પીરસી છે. ઉપર આપણે અલગ પ્રકારની જે ચાર ફિલ્મોની વાત કરી એમાંથી એક પણ ફિલ્મ લવ સ્ટોરી નથી. ઇવન ગુજરાતી ફિલ્મોને સાચા રસ્તે પરત આવનારા અભિષેક જૈનની પ્રથમ બંને ફિલ્મોમાંથી પણ કોઈ ફિલ્મ લવ સ્ટોરી ન હતી અને આથી જ અહીં ‘લવ ની ભવાઈ’નું મહત્ત્વ વધી જાય છે.